sagorsarker/bangla-wikipedia huggingface dataset:
দক্ষিণ হালিশহর ওয়ার্ড

দক্ষিণ হালিশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
দক্ষিণ হালিশহর ওয়ার্ডের আয়তন ১২.৫৯ বর্গ কিলোমিটার।
অষ্টম-নবম শতকে হালিশহর ছিলো ছিল আরব বণিকদের সাময়িক বসবাসের জন্য নির্ধারিত স্থান। আরবী শব্দ 'হাওয়ালে শহর' অর্থ- 'শহরতলি'। হাওয়ালে শহর স্থানটি পরবর্তীতে হালিশহর নামে পরিচিত হয়ে উঠে ।
২০১১ সালের আদমশুমারি অনুযায়ী দক্ষিণ হালিশহর ওয়ার্ডের মোট জনসংখ্যা ১,০৬,২৭২ জন। এর মধ্যে পুরুষ ৫৩,৬৩৫ জন এবং মহিলা ৫২,৬৩৭ জন। মোট পরিবার ২৪,৬৩৪টি।
চট্টগ্রাম সিটি কর্পোরেশনের দক্ষিণ-পশ্চিমাংশে দক্ষিণ হালিশহর ওয়ার্ডের অবস্থান। এর উত্তরে ৩৮নং দক্ষিণ মধ্য হালিশহর ওয়ার্ড, পূর্বে কর্ণফুলী নদী ও কর্ণফুলী উপজেলার জুলধা ইউনিয়ন, দক্ষিণে ৪০নং উত্তর পতেঙ্গা ওয়ার্ড এবং পশ্চিমে বঙ্গোপসাগর অবস্থিত।
দক্ষিণ হালিশহর চট্টগ্রাম সিটি কর্পোরেশনের আওতাধীন ৩৯নং ওয়ার্ড। এ ওয়ার্ডের পশ্চিমাংশের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার এবং পূর্বাংশ ইপিজেড থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।
২০১১ সালের আদমশুমারি অনুযায়ী দক্ষিণ হালিশহর ওয়ার্ডের সাক্ষরতার হার ৮০.৩%। এ ওয়ার্ডে ১টি কলেজ, ২টি স্কুল এন্ড কলেজ, ১টি মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৯নং দক্ষিণ হালিশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
উত্তর পতেঙ্গা ওয়ার্ড

উত্তর পতেঙ্গা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
উত্তর পতেঙ্গা ওয়ার্ডের আয়তন ১৯.৩০ বর্গ কিলোমিটার।
২০১১ সালের আদমশুমারি অনুযায়ী উত্তর পতেঙ্গা ওয়ার্ডের মোট জনসংখ্যা ৮৮,৫৯৩ জন। এর মধ্যে পুরুষ ৪৬,৪৯৬ জন এবং মহিলা ৪২,০৯৭ জন। মোট পরিবার ২১,৫৩৯টি।
চট্টগ্রাম সিটি কর্পোরেশনের দক্ষিণ-পশ্চিমাংশে উত্তর পতেঙ্গা ওয়ার্ডের অবস্থান। এর উত্তরে ৩৯নং দক্ষিণ হালিশহর ওয়ার্ড; পূর্বে কর্ণফুলী নদী, কর্ণফুলী উপজেলার জুলধা ইউনিয়ন ও ৪১নং দক্ষিণ পতেঙ্গা ওয়ার্ড, দক্ষিণে ৪১নং দক্ষিণ পতেঙ্গা ওয়ার্ড এবং পশ্চিমে বঙ্গোপসাগর অবস্থিত।
উত্তর পতেঙ্গা চট্টগ্রাম সিটি কর্পোরেশনের আওতাধীন ৪০নং ওয়ার্ড। এ ওয়ার্ডের পশ্চিমাংশের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার এবং পূর্বাংশ ইপিজেড থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
২০১১ সালের আদমশুমারি অনুযায়ী উত্তর পতেঙ্গা ওয়ার্ডের সাক্ষরতার হার ৭০.২%। এ ওয়ার্ডে ১টি মাদ্রাসা, ১টি স্কুল এন্ড কলেজ, ৫টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪০নং উত্তর পতেঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
দক্ষিণ পতেঙ্গা ওয়ার্ড

দক্ষিণ পতেঙ্গা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
দক্ষিণ পতেঙ্গা ওয়ার্ডের আয়তন ১৭.২৬ বর্গ কিলোমিটার।
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের মোট জনসংখ্যা ৪৪,০৮৪ জন। এর মধ্যে পুরুষ ২৩,২৫৬ জন এবং মহিলা ২০,৮২৮ জন। মোট পরিবার ৮,৫৮৬টি।
চট্টগ্রাম সিটি কর্পোরেশনের দক্ষিণ-পশ্চিমাংশে দক্ষিণ পতেঙ্গা ওয়ার্ডের অবস্থান। এর উত্তরে ৪০নং উত্তর পতেঙ্গা ওয়ার্ড, পূর্বে কর্ণফুলী নদী ও কর্ণফুলী উপজেলার বড় উঠান ইউনিয়ন, দক্ষিণে কর্ণফুলী নদী ও আনোয়ারা উপজেলার বৈরাগ ইউনিয়ন এবং পশ্চিমে ৪০নং উত্তর পতেঙ্গা ওয়ার্ড ও বঙ্গোপসাগর অবস্থিত।
দক্ষিণ পতেঙ্গা চট্টগ্রাম সিটি কর্পোরেশনের আওতাধীন ৪১নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের সাক্ষরতার হার ৬৯.৪%। এ ওয়ার্ডে ১টি কলেজ, ২টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
মোহাম্মদ ইদ্রিস আলী খান

মো. ইদ্রিস আলী খান (জন্ম: অজানা - মৃত্যু: ৩১ মার্চ, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
মোহাম্মদ ইদ্রিস আলী খানের জন্ম মুন্সীগঞ্জ জেলার সিরাজদীখান উপজেলার রাজানগর ইউনিয়নের তেঘরিয়া গ্রামে। তার বাবার নাম নওশের আলী খান এবং মায়ের নাম হাবিবুন নেছা। তার স্ত্রীর নাম সুলতানা খান। তার তিন ছেলে, দুই মেয়ে। 
১৯৭১ সালে জয়পুরহাট চিনিকলে কর্মরত ছিলেন মোহাম্মদ ইদ্রিস আলী খান। চিনিকলে যোগ দেওয়ার আগে তিনি পাকিস্তান সেনাবাহিনীর ইএমই কোরে চাকরি করতেন। মুক্তিযুদ্ধ শুরু হলে প্রতিরোধযুদ্ধে যোগ দেন। এ সময় বৃহত্তর বগুড়া ও রাজশাহী জেলায় পাকিস্তান সেনাবাহিনীর বিরুদ্ধে বেশ কয়েকটি সফল অ্যামবুশে তিনি নেতৃত্ব দেন। পরে মুক্তিবাহিনীর ৭ নম্বর সেক্টরের হামজাপুর সাব-সেক্টরে সাব-সেক্টর কমান্ডার হিসেবে দায়িত্ব পালন করেন। সাব-সেক্টর কমান্ডার হিসেবে দায়িত্ব পালনের পাশাপাশি তিনি কয়েকটি সম্মুখযুদ্ধেও প্রত্যক্ষভাবে অংশ নেন। ১০ ডিসেম্বর দিনাজপুর জেলার বিরলে এক যুদ্ধে তিনি আহত হন।
১৯৭১ সালের ২৫ মে জয়পুরহাট জেলার পাঁচবিবি উপজেলার অন্তর্গত গোবিন্দপুরের অবস্থান ছিল পার্বতীপুর-সান্তাহার রেলপথ পাঁচবিবি এলাকায় ভারতীয় সীমান্তের খুব কাছে। সেদিন মুক্তিযোদ্ধারা মোহাম্মদ ইদ্রিস আলী খানের নেতৃত্বে সেখানে চলন্ত ট্রেনে অ্যামবুশ করেন। ২৪ মে গভীর রাতে মুক্তিযোদ্ধারা ভারতের অভ্যন্তরের সোবরা ক্যাম্প থেকে গোবিন্দপুরে যান। সোবরা থেকে গোবিন্দপুরের দূরত্ব কম ছিল না। এই অপারেশনের জন্য মোহাম্মদ ইদ্রিস আলী খান নিজ উদ্যোগে ভারতের বালুরঘাটে একটি লেদ মেশিনের দোকানে হাই কার্বন স্টিলের এমএস পাইপ দিয়ে ছয়টি তিন ইঞ্চি মর্টার ব্যারেল তৈরি করেন। সেগুলো দিয়ে মুক্তিযোদ্ধারা নিখুঁতভাবে গোলা নিক্ষেপ করেন। এ ছাড়া মুক্তিবাহিনীর তৃতীয় ইস্ট বেঙ্গল রেজিমেন্ট তাদের আরআর গান ও রকেট লাঞ্চার এবং সেগুলো চালানোর জন্য লোকবল দিয়ে সাহায্য করে। সেদিন গভীর রাতে ভারত থেকে সীমান্ত অতিক্রম করে একদল মুক্তিযোদ্ধা প্রবেশ করলেন বাংলাদেশের ভেতরে। তাদের নেতৃত্বে মোহাম্মদ ইদ্রিস আলী খান। দ্রুত তারা পৌঁছে গেলেন নির্দিষ্ট স্থানে। মুক্তিযোদ্ধারা অন্ধকারে শুরু করলেন বাংকার খোঁড়ার কাজ। সকাল হওয়ার আগেই শেষ করলেন সব প্রস্তুতিমূলক কাজ। তারপর অবস্থান নিলেন বাংকারের ভেতরে। মুক্তিযোদ্ধারা ওত পেতে বসে ছিলেন। তারা অপেক্ষায় ছিলেন ট্রেনের জন্য। একটু পর দেখা গেল, একটি ট্রেন এগিয়ে আসছে। ট্রেন আওতার মধ্যে আসামাত্র গর্জে উঠল তাদের আরআর গান ও রকেট লাঞ্চার। একই সঙ্গে শুরু হলো মেশিনগান ও লাইট মেশিনগানের গুলি। নির্ভুল গোলাগুলিতে ট্রেনের বেশির ভাগ বগি বিধ্বস্ত। অর্ধেক বগি লাইনচ্যুত হয়ে পড়ে গেল। এরপর মুক্তিযোদ্ধারা সময়ক্ষেপণ না করে দ্রুত সরে পড়লেন সেখান থেকে। ওই অপারেশনে ট্রেনের ব্যাপক ক্ষতি হয়। ট্রেনে ছিল অনেক পাকিস্তানি সেনা ও বিপুলসংখ্যক সশস্ত্র বিহারি। অ্যামবুশে প্রায় ৮০ জন পাকিস্তানি সেনা ও সশস্ত্র বিহারি হতাহত হয়। জীবিতরা রেললাইনকে আড়াল করে অবস্থান নিয়ে মুক্তিযোদ্ধাদের ওপর পাল্টা আক্রমণ চালায়। কিন্তু মুক্তিযোদ্ধাদের কোনো ক্ষতি হয়নি। ওই অপারেশনের পর পার্বতীপুর-সান্তাহার রেলপথে বেশ কয়েক দিন রেল যোগাযোগ বন্ধ থাকে।
খড়্গপুর রেলওয়ে বিভাগ

খড়গপুর রেলওয়ে বিভাগ হল ভারতীয় রেল-এর অন্তন্তর্গত দক্ষিণ পূর্ব রেলপথের চারটি রেল বিভাগের একটি। এই রেল বিভাগটি ১৪ এপ্রিল ১৯৫২ সালে গঠিত হয়েছিল এবং এর সদর দফতর ভারতের পশ্চিমবঙ্গ রাজ্যের খড়গপুরে অবস্থিত। আদ্রা রেলওয়ে বিভাগ, চক্রধর রেলওয়ে বিভাগ এবং রাঁচি রেল বিভাগের অন্য তিনটি রেল বিভাগ রয়েছে দক্ষিণ-পূর্ব রেল জোনের অধীনে, হাওড়া, কলকাতা সদর দফতর।
ওই তালিকায় স্টেশন ও তার সম্পর্কে তথ্য।
খড়্গপুর জংশন রেলওয়ে স্টেশন

খড়গপুর রেলওয়ে স্টেশন ভারতীয় রাজ্য পশ্চিমবঙ্গের পশ্চিম মেদিনীপুর জেলার খড়গপুর মহকুমা একটি রেলওয়ে স্টেশন।
খড়্গপুর জংশন প্রতিষ্ঠা করা হয়েছিল ১৮৯৮-৯৯ সালে, ১৮৯৯ সালে নববর্ষের দিন বেঙ্গল নাগপুর রেলপথের খড়গপুর-কটক লাইনের ঊদঘাটন হয়। অন্যদিকে, ১৯ এপ্রিল ১৯০০ তারিখে কোলাঘাটের রূপনরয়নের নদীর উপর সেতুটি খোলার সাথে সাথে হাওড়াকে খড়গপুরের সাথে সংযুক্ত করা হয়েছিল। একই বছরে খড়গপুর ও সিনাই সঙ্গে যুক্ত ছিল। লাইন ১৮৯৮-৯৯ সালে প্রস্তুত ছিল খড়গপুর-মেদিনীপুর শাখা লাইন খোলা হয় ১৯০১ সালে।
গোরক্ষপুর এবং কেরালায় কোল্লাম জংশনের, পরে খড়গপুরের দৈর্ঘ্য ১০৭২.৫ মিটার (৩,৫১৯ ফুট) এর সাথে বিশ্বের তৃতীয় দীর্ঘতম রেলওয়ে প্ল্যাটফর্ম। গোরক্ষপুর রেলওয়ে স্টেশনের রি-মডেলিং সম্পন্ন হয় এবং ৬ অক্টোবর ২০১৩ তারিখে নতুন প্ল্যাটফর্ম উদ্বোধন করা হয়। এরপ পূর্ববর্তী সময় পর্যন্ত খড়গপুর বহু বছর ধরে বিশ্বের সবচেয়ে দীর্ঘতম প্ল্যাটফর্মের স্বীকৃতি পেয়েছে।
খড়গপুর জংশনের ১ এবং ৩, এবং ২ এবং ৪ নম্বর প্লাটফর্ম পরস্পর সংলগ্ন। ২৪ কোচ করমন্ডল এক্সপ্রেস খড়গপুর জংশনে ৩ নম্বর প্লাটফর্মে থামলে তার লেজ ১ নম্বর প্ল্যাটফর্মের সম দূরত্ব পর্যন্ত প্রসারিত থাকে।
শিকাগো ‘‘এল’’

শিকাগো "এল" (সংক্ষিপ্ত ভাবে "এলিভেটেড") হচ্ছে দ্রুতগামী গণপরিবহন ব্যবস্থা, যা শিকাগো শহর এবং মার্কিন যুক্তরাষ্ট্রের ইলিনয় রাজ্যের পার্শ্ববর্তী উপকূলে রেল পরিষেবা প্রদান করে। এটি শিকাগো ট্রানজিট অথরিটি (সিটিএ) দ্বারা পরিচালিত হয়। এই দ্রুতগামী গণপরিবহন ব্যবস্থাটি মার্কিন যুক্তরাষ্ট্রের চতুর্থ বৃহত্তম দ্রুতগামী গণপরিবহন ব্যবস্থা এবং মার্কিন যুক্তরাষ্ট্রের দ্বিতীয় ব্যস্ততম দ্রুতগামী রেল গণপরিবহন ব্যবস্থা, যার মোট রুট দৈর্ঘ্য ১০২.৮ মাইল (১৬৫.৪ কিমি)। ২০১৬ সালে, "এল" ব্যবস্থায় ১,৪৯২ টি রেল গাড়ি, আটটি আলাদা রুট এবং ১৪৫ টি ট্রেন স্টেশন ছিল; সপ্তাহের কর্মদিবসে গড় যাত্রী ছিল ৭,৫৯,৮৬৬ জন।
নিউ ইয়র্ক সিটি সাবওয়ে ও শিকাগো এর "এল" তার নেটওয়ার্কের কিছু অংশে ২৪ ঘণ্টা পরিষেবা প্রদান করা হয়, এই পরিষেবার জন্য এটি মার্কিন যুক্তরাষ্ট্রে শুধুমাত্র পাঁচটি দ্রুতগামী গণপরিবহন ব্যবস্থাগুলির মধ্যে একটি। এর শিকাগো "এল"- এর প্রাচীনতম অংশগুলি ১৮৯২ সালে পরিষেবা শুরু করে, নিউইয়র্ক সিটির এলিভেটেড লাইন পরে এটি আমেরিকার দ্বিতীয় প্রাচীনতম দ্রুতগামী গণপরিবহন ব্যবস্থা করে তোলে।
শিকাগো শহরের ঘনবসতিপূর্ণ শহরের প্রবৃদ্ধির সাথে সাথে "এল" শহরের মধ্যে ছড়িয়ে পড়ে, এটি শহরের অন্যতম বৈশিষ্ট্য। "এল" লুপ আটটি দ্রুত গতির রেল লাইন দ্বারা গঠিত। ব্যবস্থাটি "এল" নাম অর্জনের কারণ হল ব্যবস্থাটির বৃহত অংশ উত্তোলিত রেলপথে পরিচালিত হয়, তবে কিছু অংশ সুড়ঙ্গ, ভূমিস্তরে বা খোলামুখ গর্তের মধ্যে পরিচালিত হয়।
২০০৫ সালের একটি জরিপে শিকাগো ট্রিবিউনের পাঠকরা লেকফ্রন্ট এবং রাইগলি ফিল্ডের পরে "শিকাগোর সাতটি বিস্ময়"-এর একটি হিসাবে ভোট দিয়েছেন, তবে "এল" এর পরে স্থান পেয়েছে উইলিস টাওয়ারের (পূর্বে সিয়ারস টাওয়ার), ওয়াটার টাওয়ার, শিকাগো বিশ্ববিদ্যালয় এবং বিজ্ঞান ও শিল্প যাদুঘর।
গ্যাব্রিয়েল পেরী

গ্যাব্রিয়েল পেরী (ইংরেজি: Gabriel Peŕi) (৯ ফেব্রুয়ারি, ১৯০২ - ১৫ ডিসেম্বর, ১৯৪১) একজন ফরাসী সাম্যবাদী সাংবাদিক, রাজনীতিবিদ ও বিপ্লবী। দ্বিতীয় বিশ্বযুদ্ধের সময় ফরাসী প্রতিরোধ বাহিনীতে যোগ দেন ও নাজী বাহিনীর হাতে শহীদ হন।
পেরী ফ্রান্স দেশের তুঁলোন শহরে একটি করসিয়ান পরিবারে জন্মগ্রহণ করেন। আর্থিক কারণে অল্পবয়সে প্রাতিষ্ঠানিক শিক্ষা ত্যাগ করতে বাধ্য হন। প্রথম বিশ্বযুদ্ধ এবং ১৯১৭ সালের রুশ বিপ্লব তার মনের ওপর ছাপ ফেলেছিল গভীরভাবে। তিনি সাম্যবাদী রাজনীতিতে যোগ দেন এবং সাংবাদিকতা করতে থাকেন। আইক্স-এন-প্রভিন্স ও মার্শেইলে পত্রিকায় লিখতেন।
২২ বছর বয়েসে পেরী ফ্রান্সের সাম্যবাদী দৈনিক পত্রিকা লাইমানাইটের বৈদেশিক রাজনীতি বিভাগের দাপ্তরিক ম্যানেজার হন। এরপরে আর্জেন্টেউল কমিউনের ডেপুটি নির্বাচিত হন ১৯৩২ সালে। ১৯৩৬ সালে তিনি এই পদে পূননির্বাচিত হয়েছিলেন। ফ্রান্সের জাতীয় এসেম্বলিতে পেরি একজন দক্ষ কূটনীতিক ও আন্তর্জাতিক সম্পর্ক বিশেষজ্ঞ হয়ে ওঠেন। তিনি ফরাসী কমিউনিস্ট পার্টি ও ফ্যাসিবিরোধী সংগ্রামের নেতা হিসেবেও প্রতিষ্ঠা পান। ইতালির ফ্যাসিস্ট নেতা বেনিতো মুসোলিনির সমালোচনার পাশাপাশি স্পেনের গৃহযুদ্ধে ফ্রান্সের নীরব থাকার নিন্দা করেন। নাৎসি জার্মানিতে ফ্যাসিস্ট শাসনের তিনি ছিলেন কঠোর সমালোচক।
১৯৪০ সালে নাৎসি পার্টি ফ্রান্স দখল করে। ১৯৪১ খ্রিষ্টাব্দের ১৮ মে প্রতিরোধ বাহিনীর অন্যতম নেতা গ্যাব্রিয়েল পেরী গ্রেপ্তার হন। সেই বছরের ১৫ ডিসেম্বর মন্ট ভেলেরিয়েন দুর্গে তাকে গুলি করে হত্যা করা হয়। একই সাথে আরো ৯১ জন বিপ্লবীকেও হত্যা করে নাৎসীরা। সাহিত্যিক আলবেয়ার কামু লিয়ন শহরে থাকাকালীন এই হত্যার খবর পান সংবাদপত্র মারফত। কামু তার 'ফ্রম দ্য এবসার্ড রিভোল্ট' গ্রন্থে এই ঘটনার কথা উল্লেখ করেছেন।
প্যারিস ও লিওন শহরের মেট্রো স্টেশন থেকে শুরু করে ফ্রান্সের একাধিক বিদ্যালয় ও রাস্তার নামকরণ করা হয় বিপ্লবী পেরীর স্মৃতিতে। কবি লুই আরাগঁ ও পল এলুয়ার পেরীর স্মরনে কবিতা লিখেছেন।
চেডিন ন্যাশন

চেডিন নাতাশা ন্যাশন (; জন্ম: ৩১ অক্টোবর, ১৯৮৬) জামাইকায় জন্মগ্রহণকারী প্রথিতযশা ওয়েস্ট ইন্ডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলত‍ঃ ডানহাতি মিডিয়াম বোলার হিসেবে খেলে থাকেন। এছাড়াও নিচের সারিতে ডানহাতে ব্যাটিং করে পারদর্শীতা দেখিয়েছেন চেডিন ন্যাশন।
২৪ জুন, ২০০৮ তারিখে আয়ারল্যান্ড সফরে স্বাগতিক আয়ারল্যান্ডের বিপক্ষে তার ওডিআই অভিষেক হয়। একই সফরে আয়ারল্যান্ডের দলের বিপক্ষে ২৭ জুন তারিখে টুয়েন্টি২০ আন্তর্জাতিকে অভিষিক্ত হন তিনি। পরের মাসে নেদারল্যান্ডস ও ইংল্যান্ড সফরে যান।
নভেম্বর, ২০০৯ সালে ইংল্যান্ডের বিপক্ষে ওডিআই সিরিজের প্রথম খেলায় পাৎচ ওভারে ৩/২২ পান ও দলকে অপ্রত্যাশিতভাবে ৪০ রানের বিজয় এনে দেন।
অক্টোবর, ২০১৬ সালে পরের মাসে ভারত সফরের জন্য ওয়েস্ট ইন্ডিজ দলের সদস্য মনোনীত হন। এরপর ৯ মে, ২০১৭ তারিখে আসন্ন ক্রিকেট বিশ্বকাপকে ঘিরে স্তাফানি টেলরকে অভিষিক্ত করে ১৫-সদস্যের তালিকা ঘোষণা করা হয়। এতে তিনিও অন্যতম সদস্যরূপে অন্তর্ভুক্ত হন।
উইন্ডামেয়ার হোটেল

উইন্ডামেয়ার হোটেল হল একটি ঔপনিবেশিক হোটেল। এটি পশ্চিমবঙ্গের দার্জিলিং শহরে অবজার্ভেটরি হিলের উপর অবস্থিত। ১৮৪১ সালে প্রতিষ্ঠার সময় এটি ছিল চা আবাদকারীদের বোর্ডিং হাউস। ১৮৮০-এর দশকে চুক্তিবদ্ধ অন্যান্য রাজন্যবর্গও এখানে থাকতেন। সেই সময় এটির নাম ছিল ‘অ্যাডা ভিলা’। ১৯৩৯ সালে এটিকে হোটেলে রূপান্তরিত করা হয়।
১৮৪১ সালে সেই সময়কার ব্রিটিশ ভারতের দার্জিলিং-এ অবিবাহিত ব্রিটিশ চা আবাদকারীদের বাসস্থান হিসাবে এই হোটেলটি চালু হয়। ১৮৮০-এর দশকে এটিকে বোর্ডিং হাউস হিসাবে খুলে দেওয়া হয়। ‘অ্যাডা ভিলা’ নামে সম্পত্তিটির মালিক হলেন রবীন মুখার্জির পরিবারবর্গ। টেন্ডাফ লা নামে তিব্বতি বংশোদ্ভূত এক সিক্কিমির কাছে এটি লিজ দেওয়া ছিল। তিনিই এটিকে হোটেলে রূপান্তরিত করেন এবং নাম দেন উইন্ডামেয়ার। আগে যে লোরেটো কনভেন্ট ছিল, সেটি প্রসারিত করে ও অধিগ্রহণ করে হোটেলের একটি নতুন উইং চালু হয়।
১৯৫৯ সালে সিক্কিমের যুবরাজ পালডেন থোনডুপ নামগয়াল তাঁর ভাবী স্ত্রী হোপ কুকের প্রথম দেখা পান উইন্ডামেয়ার হোটেলে।
এই হোটেল থেকে নিচে চা বাগান এবং বিশ্বের তৃতীয় সর্বোচ্চ শৃঙ্গ কাঞ্চনজঙ্ঘা খুব স্পষ্ট দেখা যায়।
লাপোনিয়ার এলাকা

লাপোনিয়ার এলাকা একটি বড় পর্বতময় বন্যপ্রাণী সংবলিত এলাকা যা উত্তর সুইডেনের ল্যাপল্যান্ড প্রদেশের অন্তর্গত, বা আরো স্পষ্ট করে গালিভার পৌরসভা, আরিয়েপ্লগ পৌরসভা ও ইয়কমক পৌরসভায়।
১৯৯৬ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভূক্ত হয়। এই এলাকার বেশিরভাগটাই বিংশ শতাব্দীর শুরু থেকেই সুরক্ষিত অবস্থায় আছে। এটি সাংস্কৃতিক ও প্রাকৃতিক বা মিশ্র স্থান হিসেবে তালিকাভূক্ত হয়েছে। 
এর মোট এলাকা প্রায় ৯৪০০ বর্গ কিলোমিটার বা ৩৬০০ বর্গ মাইল। এটি বিশ্বের বৃহত্তম অপরিবর্তিত প্রাকৃতিক এলাকা যা এখনও আদিবাসী দ্বারা কর্ষিত। এখানের আদিবাসীরা হল বল্গা হরিণ পালন করা সামি সম্প্রদায়। পুরো এলাকার কিছু অংশ ওরা চারণভূমি হিসেবে ব্যবহার করে। যেহেতু এলাকাটি বিশাল তাই ভৌগোলিকভাবে এখানে ব্যাপক পরিবর্তন লক্ষ্য করা যায়। পাহাড়, নদী ও হ্রদ দ্বারা এলাকাটি ভর্তি।
আবেদ হোসেন খান

আবেদ হোসেন খান (১ এপ্রিল, ১৯২৯ - ২৯ এপ্রিল, ১৯৯৬) ছিলেন একজন বাংলাদেশী উচ্চাঙ্গ সঙ্গীতশিল্পী, সেতার বাদক ও সুরকার। তার জন্ম হয় উপমহাদেশের অন্যতম এক সঙ্গীত পরিবারে। তিনি ১৯৭৩ সালে 'ওস্তাদ আয়েত আলী খাঁ সঙ্গীত নিকেতন' প্রতিষ্ঠা করেন। সঙ্গীতে অবদানের জন্য তিনি ১৯৮৫ সালে বাংলাদেশ সরকার কর্তৃক প্রদত্ত একুশে পদক লাভ করেন।
আবেদ হোসেন ১৯২৯ সালের ১ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা ওস্তাদ আয়েত আলী খাঁ একজন বরেণ্য উচ্চাঙ্গ সঙ্গীতশিল্পী এবং মাতা উমার উন-নেসা খানম। তার চাচা ওস্তাদ আলাউদ্দিন খাঁ উপমহাদেশের প্রখ্যাত সঙ্গীতজ্ঞ। ছয় ভাইবোনের মধ্যে মোবারক সর্বকনিষ্ঠ। তার বড় তিন বোন আম্বিয়া, কোহিনূর, ও রাজিয়া এবং ছোট দুই ভাই প্রখ্যাত সঙ্গীতজ্ঞ বাহাদুর হোসেন খান এবং সঙ্গীত গবেষক ও লেখক মোবারক হোসেন খান।
পারিবারিক ঐতিহ্য অনুযায়ী ছেলেবেলা থেকে সঙ্গীত সাধনা করেছেন। দেশ বিভাগের পূর্ব থেকে তাঁর পিতার গান শিখানোর উদ্দেশ্যে কুমিল্লা জেলায় যাতায়াত ছিল এবং ১৯৪৭ সালে দেশ বিভাগের পর তাঁরা সপরিবারে সেখানে চলে যান। আবেদ সেখানে কুমিল্লা ভিক্টোরিয়া কলেজ থেকে স্নাতক পাস করেন।
আবেদ হোসেন ১৯৫০ সালে বাংলাদেশ বেতারের নিজস্ব শিল্পী হিসেবে যোগ দেন। বাংলাদেশ বেতার ও টেলিভিশনে তাঁর সুরকৃত গান প্রচারিত হত। তিনি চলচ্চিত্রের সঙ্গীতও পরিচালনা করেন। তিনি কথাসাহিত্যিক হুমায়ুন কাদির রচিত উপন্যাস "নদী ও নারী" অবলম্বনে নির্মিত "নদী ও নারী" চলচ্চিত্রের সঙ্গীত পরিচালনা করেন। তিনি ৩৬ বছর বাংলাদেশ বেতারে সঙ্গীত পরিচালক হিসেবে কর্মরত ছিলেন এবং ১৯৮৬ সালে মুখ্য সঙ্গীত প্রযোজক পদে থাকাকালীন অবসর গ্রহণ করেন। পরবর্তীতে চুক্তিভিত্তিতে আরো প্রায় ১০ বছর এই দায়িত্ব পালন করেন।
বাংলাদেশ বেতারে ফজল-এ-খোদা রচিত ও আবেদ হোসেন খান সুরারোপিত দেশাত্ববোধক গান"যে দেশেতে শাপলা শালুক ঝিলের জলে ভাসে" অসম্ভব জনপ্রিয়তা অর্জন করে।
আবেদ হোসেনের ৩ খণ্ডে রচিত "সুর-লহরী" গ্রন্থটি সঙ্গীত বিষয়ের পাঠ্যতালিকায় অন্তর্ভুক্ত। তিনি ঢাকা সঙ্গীত মহাবিদ্যালয়ের প্রতিষ্ঠাতাদের মধ্যে অন্যতম। ১৯৭৩ সালে তিনি উচ্চাঙ্গ সঙ্গীত শিক্ষা প্রদানের লক্ষ্যে 'ওস্তাদ আয়েত আলী খাঁ সঙ্গীত নিকেতন' নামক সঙ্গীত একাডেমী প্রতিষ্ঠা করেন এবং মৃত্যুর পূর্ব পর্যন্ত এই প্রতিষ্ঠানের অধ্যক্ষ ও সভাপতির দায়িত্ব পালন করেন।
আবেদ হোসেনের পুত্র শাহাদাত হোসেন খানও একজন গুনী সঙ্গীত ব্যক্তিত্ব। তার দুই জমজ নাতনী আফসানা খান সেতার বাদক ও রুখসানা খান সরোদ বাদক।
আবেদ হোসেন ১৯৯৬ সালের ২৯ এপ্রিল মৃত্যুবরণ করেন।
দীঘা রেলওয়ে স্টেশন

দীঘা রেলওয়ে স্টেশন তমলুক–দীঘা শাখা রেলপথের একটি টার্মিনাল স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। এটি দীঘা সমুদ্রপৃষ্ঠের সামান্য উচ্চতায় অবস্থিত এবং নিউ দীঘা সমুদ্র সৈকতের কাছাকাছি।
১৯৬৮ সালে হলদিয়া বন্দর নির্মাণ করার সময় পাঁশকুড়া–দুর্গাচক রেলপথ চালু হয়েছিল। পরবর্তীকালে একে হলদিয়া পর্যন্ত প্রসারিত করা হয়েছিল। 
২০০৪ সালে তমলুক–দীঘা রেলপথ চালু হয়েছিল।
২০১৩ সাল থেকে খড়গপুর–পুরী রেলপথের মাধ্যমে দীঘাকে জলেশ্বরের সঙ্গে সংযুক্ত করার প্রস্তাব করা হয়েছে।
সালভাদর মেট্রো

সালভাদর মেট্রো (পর্তুগিজ: মেট্রো ডি সালভাদর, সাধারণত মেট্রো নামে পরিচিত) ব্রাজিলের বাহিয়া রাজ্যের সালভাদর শহরের জন্য একটি মেট্রো ব্যবস্থা এবং এটি ব্রাজিলের চতুর্থ দীর্ঘতম মেট্রো ব্যবস্থা। বর্তমানে মেট্রো ব্যবস্থাটি ১১.৯ কিলোমিটার (৭.৪ মাইল), eight-station Line 1 (Lapa-Pirajá), দীর্ঘ। সালভাদার মেট্রোর লাইন ১ (লাপা-পিরাজা) আটটি স্টেশন নিয়ে ১১ জুন ২০১৪ সালে আংশিক ভাবে পরিষেবা শুরু করে। লাইন ২ (Acesso Norte-Aeroporto-Lauro de Freitas) বর্তমানে তিন বছরের মধ্যে প্রজেক্ট খোলার খাত সঙ্গে নির্মাণ অধীনে বর্তমানে।
উপরন্তু, সালভাদর, ব্রাজিল 14 কিলোমিটার (8.7 মাইল) মিটার গেজ দ্বারা পরিচালিত হয় (1,000 মিমি (3 ফুট 3
3/8 ইঞ্চি)) রেলওয়ে লাইন যা উপবেশন লাইন নামে পরিচিত (ক্যালসাডা-পেরিপে) যা মেট্রো এর সাথে সংযোগ স্থাপন করে না।
প্রকল্প হল একটি বিল্ড, অপারেট এবং ট্রান্সফার (বিওটি) স্কিম যা শালভিদর ডায়ান বায়া পৌরসভার শহুরে দ্রুত রেল পরিবহন ব্যবস্থার জন্য চালানো এবং রোলিং স্টক এবং সিগন্যালিং সরঞ্জামের সরবরাহ ও ইনস্টলেশনের অন্তর্ভুক্ত এবং বাণিজ্যিক কার্যক্রম পরিচালনা করে। সিস্টেমের জন্য 25 বছরের ছাড় চারটি গাড়ি নিয়ে গঠিত প্রতিটি ট্রেনটি 1,২50 জন যাত্রী বহন করতে সক্ষম। [6]
বর্তমানে, সালভাদরের শহুরে পরিবহন ব্যবস্থা অসম্পূর্ণ এবং মূলত রাস্তা-ভিত্তিক, যার ফলে বিশাল সমাবেশ এবং বিলম্ব ঘটছে। রাস্তা-ভিত্তিক পরিবহন এই স্তর স্থানীয় অর্থনীতি এবং পরিবেশের উল্লেখযোগ্য প্রভাব রয়েছে। এই কারণে পৌরসভা এবং রাষ্ট্র, একসাথে বিশ্বব্যাংকের সঙ্গে, একটি পরিবহন কৌশল নকশা এবং বাস্তবায়নে 1992 থেকে জড়িত হয়েছে। আন্তর্জাতিক মান গেজ 3kV ওভারহেড পাওয়ার সাপ্লাই। এবং ব্রাজিলের সিমেন্স এবং ক্যামেরাগো কেরিয়া এবং আন্দ্রেড গুটিরেজের একটি কনসার্টিয়াম দ্বারা নির্মিত। [7]
এই প্রকল্প কৌশল একটি অবিচ্ছেদ্য অংশ। প্রকল্পটির লক্ষ্য হল বর্তমানে বহির্ভূত নিম্ন-আয়ের এলাকা জুড়ে এবং সম্পূর্ণরূপে সমন্বিত শহুরে পরিবহন ব্যবস্থার উন্নয়নের মাধ্যমে জনসাধারণের পরিবহনের মান উন্নত করতে। [8]
সালভাদর মেট্রো সিস্টেম ২014 ফিফা ওয়ার্ল্ড কাপের জন্য নিয়োজিত শহুরে গতিশীলতার একটি সিস্টেম। সালভাদর মেট্রোর লাইন 1 লাইনের সংযোগটি ডাউনটাউন স্যালভাদর এবং ফোন্ট নোভা স্টেডিয়ামে আন্তর্জাতিক বিমানবন্দরকে সংযুক্ত করার জন্য অবদান রাখে। সালভাডর মেট্রো-এর নতুন লাইন ২টি বিমানবন্দর মেট্রো স্টেশন সহ সালভাডর আন্তর্জাতিক বিমানবন্দর অতিক্রম করে মেট্রোপলিটান এলাকার রোটুলা অ্যাবাস্যাক্সি এবং লৌরো ডি ফ্রিটাসের সমুদ্র সৈকত শহরকে সমন্বিত করে। 
লাইন 1 এর বর্তমান রুট ভূগর্ভস্থ Lapa স্টেশনে শুরু হয়, এবং পৃষ্ঠের উত্থান আগে, সোয়েড টানেল 1.4 কিলোমিটার (0.87 মাইল) জন্য রান। ব্রোটাস স্টেশন (যা ইটিপাওয়া এরিনা ফোর্তো নোভা স্টেডিয়ামে পরিবেশন করে) উচ্চতা লাভ করে, যখন Acesso Norte স্টেশন এবং Retiro স্টেশন এ-গ্রেড হয়।
ডিসেম্বর ২011 সালের হিসাবে লাপা থেকে পিরারা পর্যন্ত তার সম্পূর্ণ কোর্সের মাধ্যমে লাইন 1 সম্পূর্ণ কার্যকরী হয়, এটি 11.9-কিলোমিটার (7.4 মাইল) দীর্ঘ [5] (1.4 কিলোমিটার (0.87 মাইল) ভূগর্ভস্থ, 4.8 কিলোমিটার (3.0 মাইল) উচ্চতার সাথে বাকিটি গ্রেডের [উদ্ধৃতি প্রয়োজন]), এবং আটটি স্টেশনগুলি পরিবেশন করে। [2]
সলভিদোর মেট্রোর বর্তমান, এবং পরিকল্পিত স্টেশনগুলি, তাদের খোলার তারিখ অনুসারে নিম্নের তালিকাটি রয়েছে: 
ক্যাম্পো দ্য পোওভোভা স্টেশন ("এস্তাকুয়া কাম্পো দ্য পোওভোড়া") - ডম পেড্রো দ্বিতীয় স্কয়ারের দুই পাশে ("প্রসা ড্যাম পেডরো ২") অ্যাক্সেস
Detran
ইগাটেমি বাস টার্মিনাল ("রাডোভিয়ারিয়া ইগাবেতমি") - নতুন ডাউনটাউন [২]
সেন্ট্রো অ্যাডমিনিস্ট্রেটিভ ডিয়েনিয়া
অতিরিক্ত রঁঁঁঁজিত
Mussurunga
মোহাম্মদ সেলিম (বীর প্রতীক)

শহীদ মোহাম্মদ সেলিম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ সেলিমের জন্ম কিশোরগঞ্জ জেলার কুলিয়ারচর উপজেলার কাশিমনগর গ্রামে। তার বাবার নাম মো. আলী আকবর এবং মায়ের নাম নূর বানু। তিনি অবিবাহিত ছিলেন। 
১৯৭১ সালে ছিলেন ২০ বছরের যুবক ছিলেন মোহাম্মদ সেলিম। ১৯৭০ সালে উচ্চমাধ্যমিক পাস করে পাকিস্তান বিমানবাহিনীতে যোগ দেওয়ার জন্য পরীক্ষা দেন তিনি। পরীক্ষায় উত্তীর্ণ হয়ে জিডি পাইলট হিসেবে মনোনীত হন। ফেব্রুয়ারি মাসে চিঠি পান। কিন্তু তিনি পাকিস্তান বিমানবাহিনীতে আর যোগ দেননি। মুক্তিযুদ্ধ শুরু হলে প্রতিরোধযুদ্ধে যোগ দেন। পরে ভারতে গিয়ে প্রশিক্ষণ নিয়ে যুদ্ধ করেন ২ নম্বর সেক্টরে।
১৯৭১ সালের ২৬ নভেম্বর কিশোরগঞ্জ জেলা শহরের কাছে প্যারাভাঙ্গা ও পার্শ্ববর্তী এলাকার কিছু মুক্তিযোদ্ধা ছিলেন ২ নম্বর সেক্টরে। নভেম্বর মাসে তারা সেক্টর কমান্ডারের অনুমতি নিয়ে নিজ এলাকায় গেরিলা যুদ্ধ করার জন্য আসেন লতিফপুর গ্রামে। খায়রুল জাহানের গ্রামের বাড়ি ছিল লতিফপুরে। আর তাদের গোপন শিবির ছিল প্যারাভাঙ্গায়। কয়েকটি ছোটখাটো অপারেশনের পর খায়রুল জাহান ও মোহাম্মদ সেলিম মিলে সিদ্ধান্ত নেন ২৬ নভেম্বর সকালে তারা শহরের উপকণ্ঠের রাজাকার ক্যাম্প আক্রমণ করবেন। এদিকে রাজাকারদের মাধ্যমে পাকিস্তানি সেনারা তাদের খবর পেয়ে যায়।
মোহাম্মদ সেলিমের দলনেতা খায়রুল জাহান (বীর প্রতীক) সিদ্ধান্ত নেন শহরের উপকণ্ঠের রাজাকার ক্যাম্প আক্রমণের। রাতে সব প্রস্তুতি নিয়ে রাখলেন। শেষ রাতে তারা নিজেরাই আক্রান্ত হলেন। শতাধিক পাকিস্তানি সেনা ও রাজাকার মিলে মুক্তিযোদ্ধাদের ক্ষুদ্র দলকে চারদিক থেকে ঘেরাও করে ব্যাপক গোলাগুলি শুরু করল। বিপুল বিক্রমে আক্রমণ প্রতিহত করতে থাকলেন মুক্তিযোদ্ধারা। কিন্তু কিছুক্ষণের মধ্যেই তাদের প্রতিরোধ ভেঙে পড়ল। মোহাম্মদ সেলিম ও তার দলনেতা বুঝতে পারলেন সম্মুখযুদ্ধে তারা সবাই মারা পড়বেন। সহযোদ্ধাদের বাঁচাতে হবে। সিদ্ধান্ত নিলেন তারা দুজন পাকিস্তানি সেনা ও রাজাকারদের প্রতিরোধ করবেন। সেই সুযোগে সহযোদ্ধারা পালিয়ে যাবেন। এরপর তারা দুজন যুদ্ধ করতে থাকলেন। সহযোদ্ধারা পশ্চাদপসরণ করে বেঁচে গেলেন। 
২৬ নভেম্বর ভোরে একদল পাকিস্তানি সেনা ও বিপুলসংখ্যক রাজাকার তাদের চারদিক থেকে আক্রমণ করে। মুক্তিযোদ্ধারাও পাল্টা আক্রমণ করেন। কিন্তু মুক্তিযোদ্ধারা সংখ্যায় ছিলেন অনেক কম। ফলে তাদের প্রতিরোধ ভেঙে পড়ে। এ অবস্থায় সেলিম ও খায়রুল জাহান সহযোদ্ধাদের পালিয়ে যাওয়ার নির্দেশ দেন। তাদের দুজনের কভারিং ফায়ারিংয়ের আড়ালে সহযোদ্ধারা পশ্চাদপসরণ করতে সক্ষম হলেও তারা দুজন শহীদ হন। সেলিম ধরা পড়ার আগ মুহূর্তে নিজের ওপর নিজেই গ্রেনেড চার্জ করে আত্মাহুতি দেন। রাজাকাররা তার প্রাণহীন দেহ বেয়নেট দিয়ে খুঁচিয়ে ক্ষতবিক্ষত করে। এতেও তাদের আক্রোশ মেটেনি। সেলিমের ক্ষতবিক্ষত দেহ রাজাকাররা রিকশায় করে সারা শহরময় ঘুরিয়ে জনগণকে দেখিয়ে উল্লাস করে। পরে তার লাশ অজ্ঞাত স্থানে ফেলে দেয়। খোঁজ করেও লাশ পাওয়া যায়নি।
করমণ্ডল এক্সপ্রেস

করমণ্ডল এক্সপ্রেস ভারতের রেলওয়ের অন্যতম প্রধান বাহক। এটি কলকাতায় হাওড়া জংশন (HWH) এবং চেন্নাই সেন্ট্রাল (MAS) স্টেশনের মধ্যে চেন্নাইতে ভারতের ভারতের পূর্ব উপকূলে চালানো একটি গুরুত্বপূর্ণ সুপারফ্রাস্ট ট্রেন। এটি আইআর এর ইতিহাসে প্রথম প্রথম দ্রুতগামী এক। বঙ্গোপসাগর বরাবর ভারতের পূর্ব উপকূলকে কোরামন্ডাল কোস্ট বলা হয় এবং এই নামটি এই ট্রেনে দেওয়া হয়, কারণ এটি কোরামন্ডাল উপকূলের সমগ্র দৈর্ঘ্যকে অতিক্রম করে। এই ট্রেন দক্ষিণ পূর্ব রেল জোনের অন্তর্গত। চেন্নাইতে যাওয়ার জন্য বেশিরভাগ লোকই এই ট্রেনটি পছন্দ করে কারণ ট্রেনটি খুব শীঘ্রই হওয়ায় চেন্নাই মেইল ​​হওয়ায় সারা বছর ধরে ট্রেন চলছে।
চোল রাজবংশের জমি তামিল ভাষায় চলোমণ্ডল নামে অভিহিত হয়েছিল, আক্ষরিকভাবে "চোলার রাজত্ব" হিসাবে অনুবাদ করা হয়েছে, যেখান থেকে কোরামন্ডেল উদ্ভূত হয়েছে। কোরিমন্ডেল কোস্টটি ভারতীয় উপদ্বীপের দক্ষিণ-পূর্ব উপকূলে প্রদত্ত নাম। বঙ্গোপসাগর বরাবর ভারতের পূর্ব উপকূলে কোরামন্ডেল কোস্ট বলা হয় এবং এই নামটি এই ট্রেনটি দেওয়া হয়েছিল, যেহেতু এটি কোরামন্ডেল উপকূলের সমগ্র দৈর্ঘ্যকে অতিক্রম করে। এই ট্রেনটি দক্ষিণ পূর্ব রেল জোনের অন্তর্গত।
এই ট্রেনটি সিএলডব্লিউ দ্বারা নির্মিত হয়। এটি রেলপথ বোর্ড কর্তৃক অনুমোদিত স্থানীয় লাইন লাইন অনুযায়ী চেন্নাই থেকে রায়পুরম-ভিত্তিক লোকেশন, হাওড়া থেকে বিষ্ণখন্দনম পর্যন্ত দক্ষিণ-পূর্ব রেললাইনের ইলেকট্রিক লোকেশন সড়তাগাচি দ্বারা পরিচালিত ওয়াপ -4 শ্রেণীর বৈদ্যুতিক ইঞ্জিন দ্বারা নির্মিত। এই 5000 এইচপি লোকোমোটিভ 140 কিলোমিটার/ঘণ্টায় চালানোর জন্য উপযুক্ত কিন্তু অনুচ্ছেদীয় গতির সীমাবদ্ধতার কারণে, কৌঁসুলি এক্সেল 120 ​​কিলোমিটার/ঘণ্টা সর্বোচ্চ অনুমোদিত গতিতে চালায়। বিদ্যুৎ সরবরাহের পরপরই, এই ট্রেনটি চেন্নাই থেকে হাওড়া পর্যন্ত সিকান্দরাবাদ (লল্লাগুডা) ভিত্তিক ওয়াপ -4 টাওয়ার দ্বারা আটক করা হয়, কিন্তু বিশাখাপত্তনম এলাকায় লেনদেন প্রত্যাহারের জন্য অসুবিধা এবং অত্যধিক সময় থাকার কারণে পরবর্তীতে এটি হরহা থেকে সন্তুরাগাচি ভিত্তিক লোকো দ্বারা চালানোর সিদ্ধান্ত নেয় বিশখাপত্তনম এবং বিশখাপত্তনম থেকে চেন্নাই ইরেড-ভিত্তিক লোক। যখন রায়পুরম শৃঙ্খল চেন্নাইয়ের কাছাকাছি এসেছিল, তখন রায়পুরম ভিত্তিক লোকেশনটি বিশুদ্ধাপাতনম থেকে চেন্নাই পর্যন্ত এটি ব্যবহার করতে ব্যবহার করা হয়।
পূর্বে পূর্ব উপকূল লাইনের বিদ্যুতায়ন সম্পন্ন করার পূর্বে, একক-ডিজেল ডাব্লুডিএম (খড়গপুর ডিজিটাল লোকো শেড থেকে) পরে এই ট্রেন চালানোর কোন বিকল্প নেই, পরে ডাবল ডাব্লিউডিএম এর সাথে। দুটি ডিজেল ইঞ্জিন ব্যবহার করার জন্য একক ডাব্লিউডিএম ডিজেল ইঞ্জিনের হোল্ডিং সক্ষমতা 110 কিলোমিটার/ঘণ্টায় ২4 কোচ ট্রেন চালানোর জন্য সীমিত ছিল এবং এই ট্রেনটি 120 কিলোমিটার/ঘণ্টা সময়সীমা অনুমোদিত। বিদ্যুতায়ন করার পরে, একক WAP4 ইলেকট্রিক লোকোমিটি যথেষ্ট। এভাবে ভারতীয় রেলওয়ের জন্য একটি লোকোমোটিভের সহজলভ্যতা ছিল। সময় দ্রুত সংরক্ষণ হিসাবে ভাল ত্রাণ ছিল।
এই ট্রেনটি একটি মারাত্মক দুর্ঘটনা ঘটে, যার মধ্যে অন্য ক্ষতি ও হত্যাকাণ্ডের পাশাপাশি Santragachi- ভিত্তিক WAP4 22330 loco অর্থনৈতিক মেরামতের বাইরে ক্ষতিগ্রস্ত এবং এর ফলে নিন্দা করা হয়।
2017 সাল থেকে (ল্লাঘুডা) ভিত্তিক ওয়াপ -7 লোও বিশখাপত্তনম থেকে চেন্নাই ও চেন্নাই থেকে বিশখাপত্তনম ট্রেনটি চালায়। হাওড়া থেকে বিশখাপত্তনম এবং বিশখাপত্তনম থেকে হাওড়া স্র্ত্রগাছী ডাব্লুএপি 4 লাইন দ্বারা ট্রেনটি টানা হয়।
গুরবানি জাজ

গুরবানি জাজ হলেন একজন ভারতীয় মডেল, অভিনেত্রী এবং টেলিভিশন উপস্থাপক। তিনি অধিক পরিচিত ভিজে বানি এবং বানি জে নামে। তিনি সর্বপ্রথম টেলিভিশন পর্দায় উপস্থিত হন "এমটিভি রোডিসের" মাধ্যমে, যেখানে তিনি দ্বিতীয় স্থান অধিকার করেন। সম্প্রতি তিনি জনপ্রিয় অনুষ্ঠান "বিগ বসের" দশম আসরে একজন প্রতিযোগী হিসেবে ছিলেন, যেখানে তিনি দ্বিতীয় স্থান অধিকার করেন।
গুরবানি পাঞ্জাবের চণ্ডীগড়ে বড় হয়েছেন। "এমটিভি রোডিসের" চতুর্থ আসরের মাধ্যমে তিনি সবার নজরে আসেন। তার পরিবারে তার মা তানিয়া এবং তার বড় বোন সানেয়া রয়েছেন। তিনি তার পেশীবহুল এবং ফিট শরীরের জন্য অনেক সময় আপত্তিকর বক্তব্য শুনেছেন। কিন্তু তিনি সেসকল কথার তোয়াক্কা না করে সামনে এগিয়ে যান। তিনি এখনো নিয়মিত জিমে সময় ব্যয় করেন। বর্তমানে তিনি একটি ফিটনেস অ্যাপ্লিকেশনের বাণিজ্যিক মুখপাত্র। তিনি ২০১৬ সাল হতে টেলিভিশন অভিনেতা যুবরাজ ঠাকুরের সাথে সম্পর্কে আবদ্ধ আছেন।
তুলুজ

তুলুজ (; আ-ধ্ব-ব: [tuluz]; ; ) পশ্চিম ইউরোপের রাষ্ট্র ফ্রান্সের দক্ষিণে অবস্থিত অক্সিতানি রেজিওঁ (প্রশাসনিক বিভাগ) এবং ওত-গারন দেপার্ত্যমঁ-র (জেলা) প্রশাসনিক কেন্দ্র। নগরীটি ভূমধ্যসাগর থেকে ১৫০ কিলোমিটার পশ্চিমে, আটলান্টিক মহাসাগর থেকে ২৩০ কিলোমিটার পূর্বে এবং ফ্রান্সের রাজধানী প্যারিস থেকে ৬৮০ কিলোমিটার দক্ষিণে গারন নদীর তীরে অবস্থিত। ২০১৭ সালের হিসাব অনুযায়ী মূল তুলুজ নগরীর জনসংখ্যা প্রায় ৪ লক্ষ ৮০ হাজার এবং বৃহত্তর তুলুজ মহানগর এলাকার আয়তন ১৩ লক্ষ ৬০ হাজার। জনসংখ্যার বিচারে প্যারিস, লিওঁ ও মার্সেই নগরীর পরে তুলুজ ফ্রান্সের চতুর্থ বৃহত্তম নগরী (লিল ও বর্দো-র আগে)।
তুলুজ ইউরোপের বায়বান্তরীক্ষ শিল্পখাতের কেন্দ্রবিন্দু। এখানে বিমান নির্মাতা ব্যবসা প্রতিষ্ঠান এয়ারবাস, স্পট কৃত্রিম উপগ্রহ ব্যবস্থা, বিমান নির্মাতা প্রতিষ্ঠাতা এটিআর-এর প্রধান কার্যালয়গুলি এবং "অ্যারোস্পেস ভ্যালি" ("বায়বান্তরীক্ষ উপত্যকা") অবস্থিত। এছাড়া এখানে অণুপ্রক্রিয়াজাতকারক বা মাইক্রোপ্রসেসর বর্তনী নির্মাতা ইন্টেল কোম্পানির ইউরোপীয় প্রধান কার্যালয় এবং ইউরোপের সর্ববৃহৎ মহাকাশ কেন্দ্র তুলুজ মহাকাশ কেন্দ্রটি অবস্থিত। এছাড়া তুলুজে থালেস আলেনিয়া স্পেস, সাফ্রান, লিবহের-অ্যারোস্পেস এবং এয়ারবাস ডিফেন্স অ্যান্ড স্পেস প্রতিষ্ঠানগুলির উপস্থিতি তাৎপর্যপূর্ণ।
১২২৯ সালে প্রতিষ্ঠিত তুলুজ বিশ্ববিদ্যালয় ইউরোপের প্রাচীনতম বিশ্ববিদ্যালয়গুলির একটি। এখানে ১ লক্ষেরও বেশি ছাত্রছাত্রী অধ্যয়ন করে। এটি ফ্রান্সের চতুর্থ বৃহত্তম বিশ্ববিদ্যালয় অঙ্গন বা ক্যাম্পাস (প্যারিস, লিওঁ ও লিল বিশ্ববিদ্যালয়গুলির পরে)।
তুলুজ ও প্যারিসের অর্লি বিমানবন্দরের মধ্যবর্তী বিমানপথটি ইউরোপের ব্যস্ততম বিমানপথ; এ পথে ২০১৪ সালে প্রায় ২৪ লক্ষ যাত্রী ভ্রমণ করেছিল। ফ্রান্সের লেক্সপ্রেস ও শালঁজ সাময়িকীর প্রস্তুতকৃত মর্যাদাক্রম অনুযায়ী তুলুজ অর্থনৈতিকভাবে ফ্রান্সের সর্বাধিক কর্মচঞ্চল ও বেগবান নগরী।
প্রাচীন যুগে রোমানরা এই লোকালয়টি প্রতিষ্ঠান করে। ৫ম শতকে এসে এটি ভিসিগথীয় রাজ্যের রাজধানী শহরে পরিণত হয়। মধ্যযুগের শেষ পর্বে ও আধুনিক যুগের প্রথম পর্বে এটি ফ্রান্সের লংদক প্রদেশের রাজধানী ছিল। ফরাসি বিপ্লবের পরে লংদকসহ অন্যান্য প্রদেশগুলিকে বিলুপ্ত করা হলেও তুলুজ দক্ষিণ ফ্রান্স তথা অক্সিতানি-র অনানুষ্ঠানিক সাংস্কৃতিক রাজধানী হিসেবে তার মর্যাদা সমুন্নত রাখে। বর্তমানে এটি ফ্রান্সের দ্বিতীয় বৃহত্তম প্রশাসনিক বিভাগ বা রেজিওঁ অক্সিতানি-র রাজধানী।
তুলুজ নগরীতে তিনটি ইউনেস্কো বিশ্ব ঐতিহ্যবাহী স্থান বিদ্যমান: ১৯৯৬ সালে মনোনীত কানাল দ্যু মিদি খাল, ১৯৯৮ সালে মনোনীত সাঁ-সেরনাঁ-র বাজিলিকা গির্জা (যা কিনা ইউরোপে অদ্যাবধি টিকে থাকা রোমান-সদৃশ স্থাপত্যশৈলীর বৃহত্তম স্থাপনা) এবং ১৯৯৮ সালে মনোনীত প্রাক্তন হাসপাতাল ওতেল-দিও সাঁ-জাক। শেষোক্ত দুইটি স্থাপনাকে স্পেনের সান্তিয়াগো দে কম্পোসতেলা গির্জাতে পদব্রজে ভ্রমণকারী তীর্থযাত্রীদের পথের উপর অবস্থিত বলে গুরুত্ব দেওয়া হয়। তুলুজ নগরীর সিংহভাগ ভবন হালকা গোলাপী বর্ণের পোড়ামাটির ইট দিয়ে তৈরি বলে নগরের স্থাপত্যশৈলীতে এক বিশেষ অনন্যতা এসেছে। এ কারণে তুলুজের ডাকনাম "লা ভিল রোজ" (La Ville Rose, অর্থাৎ "গোলাপী নগরী")।
এশিয়ান হ্যান্ডবল ফেডারেশন

এশিয়ান হ্যান্ডবল ফেডারেশন যা সংক্ষিপ্ত নাম এএইচএফ নামে বেশি পরিচিত, হল এশীয় হ্যান্ডবল দলসমূহের পরিচালনা ও নিয়ন্ত্রণকারী সংস্থা। এতে এশীয় অঞ্চলের জাতীয় হ্যান্ডবল দল সমূহ প্রতিনিধিত্ব করে।
এশিয়ান হ্যান্ডবল ফেডারেশন একমাত্র বিশ্বমানের সংস্থা, যার ইতিহাসে এ পর্যন্ত দ্বায়িত্ব পালনকারী দুজন সভাপতি একই দেশের এবং তারা হলেন পিতা ও পুত্র।
১৯৭৪ সালে ইরানের তেহরানে ৭ম এশিয়ান গেমস চলাকালে এএইচএফ প্রতিষ্ঠিত হয়।
তুলুজ ট্রাম

তুলুজ ট্রামওয়ে (ফ্রেঞ্চ: ট্রামওয়ে ডি তুলাউস) হল ফ্রান্সের মিডো-পিরেনেয়েস তুলুজের দুই লাইনের ট্রাম ব্যবস্থা এবং ব্লাউজ্যাকের মধ্য দিয়ে ট্যুলেউস থেকে বউজেল উপকূলে চালানো হয়। লাইন টি১ টি ট্রামওয়ে ২৪ টি স্টেশনে কাজ করে এবং ১৫ কিলোমিটার (9.3 মাইল) লম্বা রুট অতিক্রম করে। তিনটি স্টেশন, ২.৪-কিলোমিটার (1.5 মাইল) লাইন টি২ শাখা লাইন সহ যা ২০১৫ সালের এপ্রিল মাসে খোলা হয়, সমগ্র তুলুজ ট্রামওয়ে ২৭ টি স্টেশন পরিচালনা করে। 
সিস্টেম এবং তার ভাড়া গঠন টউলস এর টিসিও নেটওয়ার্কের মধ্যে অন্তর্ভুক্ত করা হয়, যা টউলজ মেট্রো অন্তর্ভুক্ত।
লাইন টি১ মূলত ১৮ টি স্টেশনগুলি চরিচালনা করে এবং ১১ কিলোমিটার (৬.৮ মাইল) দীর্ঘ একটি রুট অতিক্রম করে। এটি মূলত পরিকল্পনা ছিল যে লাইন টি১ টি ট্রামওয়ে ২৭ নভেম্বর ২০১০ খোলার কথা ছিল, কিন্তু শিল্পকর্মটি ২০১০ সালের ডিসেম্বরে খোলার বিলম্বিত হয়। 
ট্র্যাঙ্ক লাইন টি১ এর একটি বর্ধন মূল চার থেকে প্রায় চার কিলোমিটার দূরে Arne থেকে Garonne এবং Palais ডি বিচারপতি, ট্রাম এবং তুলুজ মেট্রো লাইন বি মধ্যে সরাসরি স্থানান্তর করার অনুমতি দেয়, ডিসেম্বর 2013 সালে খোলা হয়েছে।
বেলাবাসিনী গুহ

বেলাবাসিনী গুহ (ইংরেজি: Belabasini Guha) (জন্ম ৪ মার্চ, ১৯০৫ - মৃত্যু: জুলাই, ১৯৬৭) একজন বাঙালি শিক্ষাবিদ, চিত্রশিল্পী ও স্বাধীনতা সংগ্রামী। তিনি বহুমুখী প্রতিভার অধিকারী মহিলা ছিলেন। স্ত্রী শিক্ষার উন্নতিকল্পে ও পুরাণ শাস্ত্র রচনায় বাংলা সাহিত্যে তার বিশেষ অবদান আছে।
শ্রীমতি বেলাবাসিনী গুহ বাংলাদেশের ফরিদপুর জেলার ঢেউখালি গ্রামে জন্মগ্রহণ করেন। তার পিতার নাম ছিল যোগেন্দ্রচন্দ্র। স্ত্রী শিক্ষার প্রসার না থাকায় পিতৃগৃহ বা শ্বশুরালয়ে তার শিক্ষার সুযোগ হয়নি। কিন্তু তিনি নিজে ছোটবেলা থেকে ছবি আঁকতে ভালবাসতেন। গ্রামাঞ্চলে তুলির অভাবে বিড়ালের লোম দিয়ে ছবি আঁকার চেষ্টা করতেন। তের বছর বয়েসে সুবোধচন্দ্র গুহর সাথে তার বিবাহ হয়। বিয়ের পরে কলকাতায় এসে কোনো স্কুলে বা অঙ্কন শিক্ষকের কাছে শেখার সুযোগ হয়নি তবু নিজে নিজেই সহজাত প্রতিভায় জল রঙ ও তেল রঙে ছবি আঁকতেন। তার আঁকা ছবি, মাটির কাজ, জয়পুরী মিনারের কাজ বহু শিল্পীর প্রশংসা পায়।
তার সময় সরকারী কলা বিদ্যালয়ে মহিলাদের প্রবেশাধিকার ছিলোনা। তিনি ভারতবর্ষ ও অন্যান্য পত্রপত্রিকায় মেয়েদের শিল্প শিক্ষার দাবীতে লেখালিখি করতে থাকেন। মহিলা চিত্র বিদ্যালয় তার প্রতিষ্ঠিত সংস্থা। ১৯৪৬ সালের দাঙ্গার পর সাম্প্রদায়িক সম্প্রীতি রক্ষার জন্যে কলকাতা বন্দর এলাকায় মুসলিম শ্রমিক বস্তিতে গিয়ে কাজ করেছেন। সামাজিক জনকল্যাণকর নানা কাজের সাথে যুক্ত ছিলেন তিনি। শান্তি দাস প্রতিষ্ঠিত দীপালী শিক্ষামন্দিরে বিনা পয়সায় অঙ্কন শিক্ষকের কাজ করেছেন।
স্বদেশী আন্দোলনের প্রতি তার সহানুভূতি ছিল। বিপ্লবী ভূপেশ নাগ ছিলেন তার মামা, সেই সূত্রে অগ্নিযুগের বিপ্লবীদের সংস্পর্শে আসেন এবং ১৯৪২-৪৭ নানা রাজনৈতিক কর্মকাণ্ডের সাথে যুক্ত হয়ে পড়েন। বিপ্লবী পুলিনবিহারী দাসের কাছে লাঠিখেলা ও যুযুৎসু শিক্ষা নেন। ফেরারী বিপ্লবীদের আশ্রয়দান, অস্ত্রশস্ত্র ইত্যাদি বাড়িতে রাখার জন্যে পুলিশি হেনস্থার সম্মুখীন হতে হয় তাকে। তার কন্যা অহনা গুহও রাজনৈতিক আন্দোলনে জড়িত ছিলেন। ১৯৪৫-৪৬ সালে দেশব্যাপী গন আন্দোলনের সময় বিপ্লবী ত্রৈলোক্যনাথ চক্রবর্তী মহারাজের সাথে উত্তরবঙ্গের বিভিন্ন জায়গায় সফর করেন ও বক্তৃতা দেন।
কন্যা অহনার মৃত্যুর পর রাজনৈতিক জগৎ থেকে সরে এসে সাহিত্য চর্চায় মন দেন। সংস্কৃত ভাষা জানতেন। বৈদিক পুরাণ সাহিত্যে তিনি ছিলেন সুপন্ডিত। পুরাণ, বেদ, হিন্দু শাস্ত্র, ফলিত জ্যোতিষ ইত্যাদি নিয়ে অধ্যয়ন করেছেন। প্রাতিষ্ঠানিক শিক্ষা না থাকলেও নিজের চেষ্টায় ইংরেজি শিখে নেন। নক্ষত্রমন্ডলীকে ভালভাবে চিনতেন ও নর্টনের স্টার এটলাসের সাহায্যে সেগুলি অধ্যয়ন করেন। তার শ্রেষ্ঠ কীর্তি ঋগ্বেদ ও নক্ষত্র নামক গ্রন্থের পান্ডুলিপি রচনা। এটি একটি আকরগ্রন্থ। তার মৃত্যুর পর এই বইটি প্রকাশিত হয়।
১৯৬৭ সালের জুলাই মাসে মারা যান বেলাবাসিনী গুহ।
পবলেট মঠ

সান্টা মারিয়া ডি পবলেট রাজকীয় মঠ ১১৫১ সালে প্রতিষ্ঠিত একটি সিস্টারশান মঠ। এটি কাতালোনিয়ার (স্পেন) কঙ্কা ডি বারবেরা জেলায় প্রাইডস পর্বতমালার পাদদেশে অবস্থিত। মুরদের কাছ থেকে জয় করা জমিতে ফ্রান্সের সিস্টারশান সন্ন্যাসীরা এটি তৈরী করেন। প্রধান স্থপতি ছিলেন আরনাউ বারগিউস।
সিস্টারশান ত্রিভুজ নামে পরিচিত তিনটি মঠ, যাদের সাহায্যে দ্বাদশ শতাব্দীতে কাতালোনিইয়ায় ক্ষমতা বজায় রাখা হয়েছিল, এটি তাদের প্রথম। বাকি দুটি হল ভালবোনা ডি লে মনগেস ও সান্টে ক্রেউস।
পবলেট মঠ ১৯৯১ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।
সত্তা শনাক্তকরণ

সত্তা শনাক্তকরণ (ইংরেজিতে Agent detection) হচ্ছে প্রাণীর (মানুষেরও) এমন একটি প্রবৃত্তি যেখানে বলা হয়, এই পরিবেশে সংগঠিত কোনো ঘটনার (প্রাকৃতিক) পিছনে কোনো সংবেদী অথবা বুদ্ধিমান সত্তার উদ্দেশ্যমূলক হস্তক্ষেপ রয়েছে। বাস্তবে কোনো বুদ্ধিমান সত্তার হস্তক্ষেপ থাকতেও পারে আবার নাও থাকতে পারে। 
এটা বিশ্বাস করা হয় যে, মানুষই টিকে থাকার কৌশল হিসেবে অলৌকিক সত্তার অনুধাবন কে বিবর্তিত করেছে। ধরা যাক, একটা পরিস্থিতি, যেখানে একজন মানুষ জানে না- সে ছাড়া অন্য কোনো বুদ্ধিমান সত্তা আছে কিনা, (বহিরাগত বা আদিকালে যেহেতু মানুষ ভিন্ন ভিন্ন গোত্রে বাস করত, এবং এক গোত্রের মানুষ বেশিরভাগ সময় অন্য গোত্রের শত্রু ছিল- এধরনের অন্য গোত্রের কোনো শত্রু আশেপাশে আছে কিনা), সেক্ষেত্রে প্রথম থেকেই কেও আশেপাশে থাকতে পারে, একথাটা মাথায় রেখে কাজ করলে অগ্রিম সতর্ক থাকা যায় (প্রতিকারের চেয়ে প্রতিরোধই উত্তম ব্যবস্থা) - যা টিকে থাকতে সহায়তা করে। উদাহরণস্বরূপ: যদি একজন মানুষ মাটিতে খাজকাটা কিছু দেখেই ভাবে, এটা সিংহের পায়ের ছাপ, তখন সে আগে থেকেই সতর্ক হয়ে যায়, এবং পুর্বানুমান করবে, আশেপাশে সিংহ আছে। এই ভুলটির ফলে তার জীবনে কোনো বিপত্তি আসবে না। কিন্তু যদি সে একে এড়িয়ে যায়, তাহলে দেখা যাবে ভবিষ্যতে বাস্তব সিংহের পায়ের ছাপকেই এড়িয়ে যাবে, এতে করে তার জীবনবিপত্তির একটা সম্ভাবনা তৈরী হয়। তাই টিকে থাকার সুবিধার্থে কোনো কিছু নেই এটা ভাবার তুলনায় কোনো কিছু আছে, এটা ভাবাই সর্বাপেক্ষা উত্তম।
মনোবিদ কার্ট গ্রে এবং ডেনিয়েল ওয়েগনার লিখেছেন: 
কিছু বিজ্ঞানী মনে করেন সৃষ্টিকর্তা ঈশ্বর হচ্ছেন এজেন্ট ডিটেকশনের উপজাত। স্পেনডেল অভিযোজিত অংশের সাইড ইফেক্ট হিসেবে তৈরী হয়। মনস্তত্বে একটি বিষয় আছে, তা হলো" যদি তুমি কোনো জঙ্গলে ডাল ভাঙ্গার আওয়াজ শুনতে পাও, তবে ধরে নিবে এর পিছনে কোনো উদ্দেশ্যমুলক বল কাজ করছে।" এই চারিত্রিক বৈশিষ্ট্যই প্রাইমেটদের খুন হয়ে যাওয়া বা খাদ্য হিসেবে কারো পেটে চলে যাবার হাত থেকে রক্ষা করেছিল। যাইহোক, এই হাইপোথিটিক্যাল বৈশিষ্ট্য আধুনিক মানুষের অভ্যন্তরেও কাজ করে। কিছু বিবর্তনীয় মনোবিজ্ঞানী তাত্ত্বিক ভাবে এটাই বিশ্লেষণ করেছেন যে, "এমনকি যদি জঙ্গলে বাতাসের কারণে মড়মড় আওয়াজ হয়, আধুনিক মানুষ ধরে নেয় এর পিছনে কোনো সংবেদী প্রতিনিধি আছে, তারা এই প্রতিনিধিকে ঈশ্বরও ভেবে বসতে পারে।" 
গ্রে এবং ওয়েগনার আরো বলেন, সত্তা শনাক্তকরণ মানুষের ঈশ্বরে বিশ্বাসের একটা ভিত্তি ছিল। কিন্তু শুধুমাত্র সত্তা থেকে ঈশ্বরে বিশ্বাস সম্পর্কিত ধারণা পুরোপুরি জন্ম নেয় নি। মানুষের মনস্তত্ত্ব; আরো বিশেষায়িতভাবে বললে অস্তিত্ববাদের সপক্ষে মনস্তত্ব- তৈরীর যে সক্ষমতা তাই আমাদের মননে ঈশ্বর নামক চেতনাগত ধারণাকে জন্ম দিতে নির্দেশিকা দিয়েছে।
পুরানগড় ইউনিয়ন

পুরানগড় বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
পুরানগড় ইউনিয়নের আয়তন ৬৩৩৭ একর (২৫.৬৫ বর্গ কিলোমিটার)।
২০১১ সালের পরিসংখ্যান অনুযায়ী পুরানগড় ইউনিয়নের লোকসংখ্যা ১৭,৮০৯ জন। এর মধ্যে পুরুষ ৮,৬৩০ জন এবং মহিলা ৯,১৭৯ জন।
সাতকানিয়া উপজেলার উত্তর-পূর্বাংশ জুড়ে পুরানগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে বাজালিয়া ইউনিয়ন; পশ্চিমে সাঙ্গু নদী, দোহাজারী পৌরসভা ও চন্দনাইশ উপজেলার ধোপাছড়ি ইউনিয়ন; উত্তরে সাঙ্গু নদী ও চন্দনাইশ উপজেলার ধোপাছড়ি ইউনিয়ন এবং পূর্বে বান্দরবান জেলার বান্দরবান পৌরসভা ও বান্দরবান সদর উপজেলার সুয়ালক ইউনিয়ন অবস্থিত।
পুরানগড় ইউনিয়ন সাতকানিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
মোগল সম্রাট শাহজাহান তখন অন্ধকার জেলের কোণায়। তাঁর চার পুত্র দারা-মাসুদ আর সুজা-আওরঙ্গজেব দুটি ভাগে বিভক্ত হয়ে পরস্পর ক্ষমতা যুদ্ধে লিপ্ত। পরাজিত ভাইদের খুন করে এবার আওরঙ্গজেব লাগল সুজার পিছু। প্রাণ বাঁচাতে স্ত্রী-কন্যা আর বিপুল ধন-রত্ন এবং অনুগত কিছু সৈন্য নিয়ে ছুটল বর্মা মুল্লুকে (আরাকান রাজ্য)। পালানোর সময় যে পথ তৈরী করেছিলেন সেটাই আজকের ঢাকা-চট্টগ্রাম-কক্সবাজার মহাসড়ক, যা আরাকান রোড বা শাহ সুজা রোড নামেই সর্বাধিক পরিচিত। মগ রাজার আশ্রয়ে থাকার কয়েকদিনের মধ্যেই আরেক সমস্যা। মগ রাজপুত্র বিয়ে করতে চায় সুজার মেয়েকে, সুজা সাফ জানিয়ে দিলেন এ কোনদিনই সম্ভব নয়। তাতেই মগরাজা গেলেন চটে, নির্দিষ্ট সময়ের মধ্যে রাজ্য ছাড়ার হুকুম। ওই সময় না পেরুতেই মগরা তাঁকে আক্রমণ করে বসল।
সবাইকে কচুকাটা করে পলায়নরত সুজাকে পাথর নিক্ষেপে হত্যা করে। পরবর্তীতে ভাতৃহত্যার প্রতিশোধ নিতে আওরঙ্গজেব পাঠালেন দুই হাজার সৈন্য। বর্তমান দক্ষিণ চট্টগ্রাম আর পার্বত্য চট্টগ্রামের অনেকাংশ
মোগলদের অধীনে চলে আসে। মূল আরাকান আক্রমণের জন্য সৈন্যরা গহীন জঙ্গলে আশ্রয় নিলেও ওরা আর ফিরে যায়নি। ওখানেই স্থানীয় মগদের মুসলিম বানিয়ে বর্তমান "আলিকদম" গড়ে তোলে। সদ্য অধিকৃত অঞ্চল দুই হাজার সৈন্যের সেনাপতি নাগ সাহেবকেই দিয়ে দিলেন আওরঙ্গজেব। নাগ পরিবারের জমিদারী এলাকাই এখনকার "দোহাজারী"। সাঙ্গু নদীর পূর্ব তীরটাই ছিলো যুদ্ধকালীন সৈন্য সমাবেশের নিরাপদ স্থান। এখান থেকেই আসে "পুরানগড়" গ্রামের নাম । "পুরান" অর্থ নিরাপদ আর "গড়" অর্থ দুর্গ, অর্থাৎ নিরাপদ দুর্গ বা "পুরানগড়"।
ঐহিত্যবাহী পুরানগড় ইউনিয়নের তৎকালীন প্রখ্যাত জমিদার ছিলেন আবদুল গফুর সিকদার। জমিদার হিসাবে তার নাম খ্যাতি চারদিকে ছড়িয়ে পড়েছিল। তাঁরই সুযোগ্য পুত্র আবিদুর রহমান সিকদার অত্র পুরানগড় ইউনিয়নের তৎকালীন সুযোগ্য ইউনিয়ন পরিষদ পঞ্চায়েতের সদস্য ছিলেন। পরবর্তীতে ১৯৬০ সালে ৪টি প্রধান গ্রাম যথা শীলঘাটা, বৈতরণী, পুরানগড় ও মনেয়াবাদ নিয়ে পুরানগড় ইউনিয়ন গঠন করা হয়।
পুরানগড় ইউনিয়নের সাক্ষরতার হার ৬৭.৩১%।
এ ইউনিয়নে ১টি মাধ্যমিক বিদ্যালয়, ৭টি মাদ্রাসা ও ৮টি প্রাথমিক বিদ্যালয় রয়েছে।
পুরানগড় ইউনিয়নে যোগাযোগের প্রধান সড়ক বাজালিয়া-শীলঘাটা সড়ক। প্রধান যোগাযোগ মাধ্যম সিএনজি চালিত অটোরিক্সা।
পুরানগড় ইউনিয়নে ২৭টি মসজিদ, ৩টি ঈদগাহ, ১০টি মন্দির ও ৫টি বিহার রয়েছে।
পুরানগড় ইউনিয়নের উত্তর-পশ্চিম সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে ছক্কা কোদালা খাল এবং সুয়ালক খাল।
পুরানগড় ইউনিয়নের প্রধান ২টি হাট/বাজার হল পুরানগড় নতুন হাট এবং ফকিরখীল কুমার পাড়া বাজার।
আনা পিটারসন

আনা মিশেল প্যাটারসন (; জন্ম: ১২ সেপ্টেম্বর, ১৯৯০) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। হোয়াইট ফার্নস ডাকনামে পরিচিত নিউজিল্যান্ড ক্রিকেট দলের অন্যতম সদস্য তিনি। ঘরোয়া রাজ্য লীগ ক্রিকেটে অকল্যান্ড হার্টসের প্রতিনিধিত্ব করছেন। দলে তিনি মূলতঃ ডানহাতি অফ ব্রেক বোলার। এছাড়াও, ডানহাতে নিচেরসারিতে ব্যাটিং করে থাকেন আন্না প্যাটারসন।
১৯ ফেব্রুয়ারি, ২০১৭ তারিখে স্বাগতিক অস্ট্রেলিয়ার বিপক্ষে দূর্দান্ত ক্রীড়াশৈলী উপস্থাপন করেন। জিলংয়ের কার্দিয়ানা পার্কে অনুষ্ঠিত সিরিজের দ্বিতীয় টুয়েন্টি২০ আন্তর্জাতিকে হ্যাট্রিকের সন্ধান পান। খেলার শেষ ওভারে তিনি একে-একে জেস জোনাসেন, এলিশা হিলি ও মেগান শুটকে আউট করে এ কৃতিত্ব প্রদর্শনে সক্ষম হন। এরফলে তার দল নাটকীয়ভাবে জয় পায়।
আসন্ন মহিলা ক্রিকেট বিশ্বকাপকে সামনে রেখে ১৬ মে, ২০১৭ তারিখে সুজি বেটসকে অধিনায়কত্ব করে নিউজিল্যান্ডের ১৫-সদস্যদের তালিকা প্রকাশ করা হয়। এতে তিনিও অন্তর্ভুক্ত হন।
বিক্রম সিং চৌহান

বিক্রম সিং চৌহান হলেন একজন ভারতীয় অভিনেতা এবং মডেল। তিনি ভারতের দেরাদুনে জন্মগ্রহণ করেন। তিনি স্টার প্লাসে প্রচারিত "জানা না দিল সে দূর" নামক নাটকে অভিনয়ের মাধ্যমে জনপ্রিয়তা অর্জন করেছেন।
তিনি জি টিভিতে প্রচারিত জনপ্রিয় নাটক "কবুল হ্যায়ের" মাধ্যমে টেলিভিশন জগতে পদার্পণ করেন। কবুল হ্যায়-এর পর তিনি মিলিয়ন ডলার গার্ল এবং এক হাসিনা থি এর মতো নাটকে অভিনয় করেছেন। তিনি ২০১৫ সালে মুক্তিপ্রাপ্ত চলচ্চিত্র দ্য পারফেক্ট গার্ল চলচ্চিত্রে একটি পার্শ্ব চরিত্রে অভিনয়ের মাধ্যমে চলচ্চিত্রে পদার্পণ করেন। তিনি বর্তমানে স্টার প্লাসে প্রচারিত জনপ্রিয় নাটক "জানা না দিল সে দূরে" প্রধান চরিত্রে অভিনয় করছেন।
অন্তরা মিত্র

আন্তরা মিত্র (ইংরেজি: Antara Mitra; জন্ম: ১০ জুলাই ১৯৮৭) ভারতের পশ্চিমবঙ্গের একজন গায়িকা এবং বাংলা চলচ্চিত্র (টলিউড) ও বলিউডের নেপথ্য কণ্ঠশিল্পী। তিনি ২০০৬ সালে সোনি এন্টারটেনমেন্ট টেলিভিশনে সম্প্রচারিত ইন্ডিয়ান আইডল ২ অনুষ্ঠানে প্রতিযোগী ছিলেন।
মিত্র কলকাতার, কাছেই পশ্চিমবঙ্গের একটি ছোট্ট শহর মসলন্দপুর থেকে এসেছে। তিনি ছোটো থেকেই সঙ্গীতের প্রতি আগ্রহী ছিলেন , এবং তার বাবা তাকে অনুপ্রাণিত করতেন। ১৮ বছর বয়সে একটি জাতীয় টিভি শোতে তিনি একজন প্রতিদ্বন্দ্বী হিসেবে মনোনীত হন এবং উভয়ই এই শো এবং একটি ক্রমবর্ধমান অনুরূপ দেখান জুনুন ফাইনাল হিসেবে প্রশংসিত হন।
এক সময় তিনি ঔষধ অধ্যয়ন বিবেচনা করেন, কিন্তু একটি পেশাদারী গায়ক কর্মজীবনের অনুগমনের পক্ষে ধারণাটি ত্যাগ করেন। [5]
মিঠু মিঠুর সঙ্গে মিলে গান গেয়ে বড়ো হয়েছিলেন: তার পিতা একজন সঙ্গীত শিক্ষক। তিন বছর বয়সে, মিত্র তার বাবার কাছ থেকে শেখার জন্য তার বাড়িতে এসেছিলেন অন্যান্য সন্তানদের সাথে গান গাইবেন।
যখন মিত্রকে প্রতিযোগিতায় পরাজিত করা হয় তখন সুপরিচিত সংগীত পরিচালক আনু মালিক তার প্লেব্যাক গানে কাজ করার প্রস্তাব দেন, কিন্তু মিত্র তার স্বদেশে ফিরে আসেন এবং শীঘ্রই (এপ্রিল ২006) মুম্বাইতে ফিরে যান মুম্বাইতে ফিরে আসার জন্য একটি কৌতুক-অভিনেত্রী-চলচ্চিত্রের সাউন্ডট্র্যাক কর্মজীবন।
তিনি আরও একটি জনপ্রিয় ভারতীয় টিভি রীতিনীতির অনুষ্ঠান, জুনাুন-কুচ করিতধা কায় বলিউডের গানের অংশ হিসাবে অংশ নেন, যেখানে আবারও তিনি বিজয়ী নন, তবে তিনি উভয়ই শেখার এবং কর্মজীবন-উন্নয়ন অভিজ্ঞতা দেখেন এবং কৃতজ্ঞতা প্রকাশ করেন টেলিভিশনের দর্শক, প্রযোজক এবং উভয় প্রতিযোগিতার বিচারক প্রতিযোগিতার সময় ব্রডকাস্ট দর্শক এবং বিচারকদের জন্য তার সুযোগ দেওয়ার জন্য। 
মিত্র একাধিক ভাষায় গেয়েছেন: হিন্দি, উর্দু, বাংলা এবং ইংরেজি এবং বলিউডের চলচ্চিত্র সাউন্ডট্র্যাক সঙ্গীত শিল্পে সক্রিয়।
সহীদউল্লাহ ভূঁইয়া

শহীদ সহীদউল্লাহ ভূঁইয়া (জন্ম: অজানা - মৃত্যু: ১১ আগস্ট, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
সহীদউল্লাহ ভূঁইয়ার জন্ম লক্ষ্মীপুর জেলার রামগঞ্জ উপজেলার কাঞ্চনপুর ইউনিয়নের শেফালিপাড়া গ্রামে। তিনি বিবাহিত ছিলেন। তার বাবার নাম ছফিউল্লাহ ভূঁইয়া এবং মায়ের নাম জাহেদা খাতুন। তার স্ত্রীর নাম মনোয়ারা বেগম। তার দুই ছেলে এক মেয়ে।
পাকিস্তান সেনাবাহিনীতে চাকরি করতেন সহীদউল্লাহ ভূঁইয়া। কর্মরত ছিলেন তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাস। মার্চের শুরুতে সম্ভাব্য ভারতীয় আক্রমণের কথা বলে তাদের বেশির ভাগকে সেনানিবাসের বাইরে সীমান্তবর্তী এলাকায় মোতায়েন করা হয়। মুক্তিযুদ্ধ শুরু হলে তিনি তার দল নিয়ে যুদ্ধে যোগ দেন। পরিবারের কাছে বাংলাদেশ সেনাবাহিনী থেকে দেওয়া একটি চিঠিতে বলা হয়েছে, তিনি ১১ আগস্ট দিনাজপুর জেলার মনোহরপুর নামক এলাকায় এক যুদ্ধে শহীদ হয়েছেন।
১৯৭১ সালের ২০ এপ্রিল দিনাজপুর জেলার হাকিমপুর উপজেলার অন্তর্গত হিলিতে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। মুক্তিযোদ্ধারা বেশির ভাগ ছিলেন পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টের সৈনিক। আর কিছু ইপিআর সদস্য। হিলির অদূরে ভারত সীমান্তে ছিল মুক্তিযোদ্ধাদের হেডকোয়ার্টার। এপ্রিল মাস ছিল মুক্তিযোদ্ধাদের প্রাথমিক প্রতিরোধযুদ্ধকাল। তখন মুক্তিযোদ্ধারা ছিলেন অসংগঠিত। সে জন্য তাদের আক্রমণগুলোও ছিল অসংগঠিত ও দুর্বল। এ ছাড়া তাদের ছিল না আধুনিক অস্ত্র ও যুদ্ধ প্রশিক্ষণ। দেশপ্রেমে উজ্জীবিত হয়ে তারা পাকিস্তান সেনাবাহিনীর বিরুদ্ধে লড়াই করছিলেন। পাকিস্তান সেনাবাহিনী ১৩-১৪ এপ্রিল বগুড়া দখল করলে তৃতীয় ইস্ট বেঙ্গল রেজিমেন্টের আনোয়ার হোসেন (বীর প্রতীক একদল মুক্তিযোদ্ধা সঙ্গে নিয়ে হিলিতে প্রতিরক্ষা অবস্থান নেন। তৃতীয় ইস্ট বেঙ্গল রেজিমেন্টের দুটি কোম্পানি অবস্থান নেয় চরখাই এলাকায়। ১৯ এপ্রিল পাকিস্তান সেনাবাহিনী পাঁচবিবির দিক থেকে হিলিতে আক্রমণ করে। মুক্তিযোদ্ধারাও পাল্টা আক্রমণ করেন। চার ঘণ্টাব্যাপী আক্রমণ, পাল্টা আক্রমণ ও যুদ্ধে বারুদের গন্ধে হিলির বাতাস ভারী হয়ে ওঠে। মুক্তিযোদ্ধাদের তীব্র পাল্টা আক্রমণে পাকিস্তানি সেনারা পিছু হটে যায়। এরপর চরখাইয়ে অবস্থানরত মুক্তিযোদ্ধাদের আনোয়ার হোসেন হিলিতে এসে অবস্থান নেওয়ার নির্দেশ দেন। চরখাইয়ে সহীদউল্লাহ ভূঁইয়া সুবেদার হাফিজ, নায়েব সুবেদার করম আলী নিজ নিজ দল নিয়ে প্রতিরক্ষা অবস্থানে ছিলেন। আনোয়ার হোসেনের নির্দেশে তারা ২০ এপ্রিল সকালে হিলিতে সমবেত হন। পাকিস্তান সেনাবাহিনীর বিরুদ্ধে বিভিন্ন স্থানে প্রতিরোধ যুদ্ধ করে সহীদউল্লাহ ভূঁইয়া তার দল নিয়ে প্রতিরক্ষা অবস্থানে ছিলেন চরখাইয়ে। অধিনায়কের নির্দেশে সেখান থেকে দ্রুত হিলিতে এসে অবস্থান নিলেন। অবস্থান নেওয়ার কিছুক্ষণ পর পাকিস্তান সেনাবাহিনী তাদের ওপর আক্রমণ করল। সহীদউল্লাহ ভূঁইয়া সাহসিকতার সঙ্গে তার দল নিয়ে পাকিস্তানি সেনাদের মোকাবিলা করতে থাকলেন। তুমুল যুদ্ধ চলতে থাকল। পাকিস্তানি সেনারা আধুনিক অস্ত্রশস্ত্রে সজ্জিত। তাদের অব্যাহত মর্টার ও শেলিংয়ে হতাহত হলেন মুক্তিযোদ্ধা কয়েকজন। মুক্তিযোদ্ধারা, বিশেষ করে সহীদউল্লাহ ভূঁইয়া সাহস হারালেন না। প্রবল বিক্রমে যুদ্ধ করতে থাকলেন। সেদিন পাকিস্তান সেনাবাহিনী আবার আক্রমণ করে। সন্ধ্যা পর্যন্ত তুমুল যুদ্ধ হয়। যুদ্ধে মুক্তিবাহিনীর ছয়জন শহীদ ও কয়েকজন আহত হন।
আমি যে কে তোমার

আমি যে কে তোমার হল একটি ভারতীয় বাঙালি ভাষার রোম্যান্স নাটকীয় চলচ্চিত্র যা রবি কিনাগি পরিচালিত এবং এসভিএফ এন্টারটেনমেন্ট ব্যানারের অধীনে শ্রীকান্ত মেহতা এবং মহেন্দ্র সোনি দ্বারা প্রযোজিত। চলচ্চিত্রটিতে অঙ্কুশ, সায়ন্তিকা বন্দ্যোপাধ্যায় এবং নুসরাত জাহান রয়েছেন মুখ্য ভূমিকাতে। এই ছবিটি ১৯ মে ২০১৭ তে মুক্তি পায়। এটি স্বপ্নীল জোশী এবং সোনালী অভিনীত মারাঠি চলচ্চিত্র "মিঠা"র পুনর্নির্মাণ।
এই চলচ্চিত্রে অঙ্কুশ একজন তরুণ মিলিয়নিয়ার। তিনি রিসোর্ট ব্যবসা সফলভাবে চালান। তার জীবন তার সেরা বন্ধু এবং ব্যবসায়িক সহযোগী, প্রাচী দ্বারা অনুপ্রাণিত। জীবনের সব মজা এবং কাজ এবং মেয়েদের হয়, পর্যন্ত তার গাড়ি এশা এর চক্রের মধ্যে বিরতি আদিত্য তৎক্ষণাৎ সুন্দর এবং নির্দোষ মেয়ে দ্বারা প্রণোদিত হয়, তারা প্রথম, ধনী ব্যাচেলর কোন স্বার্থ আছে বলে মনে হয়। তিনি তার অবলম্বনে একটি চাকরি প্রদান শেষ পর্যন্ত তিনি দ্বিতীয় স্থানান্তর কাজ করতে পারে না। সময় যত যায়, আদিত্য ইশার সঙ্গে তার গভীর চিন্তা ভাগ করে নিতে শুরু করেন। তিনি তার কাকি দ্বারা তৈরি খাদ্য ভালোবাসা সফল ব্যক্তিত্বের পিছনে সরল, প্রণয়শীল মানুষ দেখায়। অবিশ্বাস্যভাবে, তিনি এই প্রথম মানুষ তার হৃদয় হারায় যারা প্রতিশ্রুতি দেয়। এই তিনটি অক্ষর বন্ধুত্বপূর্ণ সেরা হয়ে। প্রাচী এই দুটি মধ্যে ক্রমবর্ধমান রসায়ন দেখতে পায় এবং সে তার ভালবাসা রাখে আদিত্য তার ভিতরে লুকানো। পূর্বের অতীতের ফসল যখন বিভিন্ন প্রকারে তাদের জীবনকে বিভ্রান্ত করে তখন অস্থিরতা ঘটে।
"আমি যে কে তোমার"-এর গান গুলি ইন্দ্রদীপ দাশগুপ্তের রচনা এবং প্রসেন দ্বারা লিখিত।
লালমোহন ঘোষ

লালমোহন ঘোষ (ইংরেজি: Lalmohan Ghosh) (১৮৪৯ — ১৮ অক্টোবর, ১৯০৯) একজন বাঙালি ব্যারিস্টার ও রাজনীতিবিদ ছিলেন। তিনি ভারতের জাতীয় কংগ্রেস দলের ১৬ তম সভাপতির পদ অলংকৃত করেন।
লালমোহন ঘোষ ১৮৪৯ সালে নদিয়া জেলার কৃষ্ণনগর শহরে জন্মগ্রহণ করেন। তার পিতার নাম ছিল রামলোচন ঘোষ। কৃষ্ণনগর সরকারি কলেজ থেকে প্রথম বিভাগে প্রবেশিকা পরীক্ষায় পাশ করে লন্ডন চলে যান। বিলেত থেকে ব্যারিস্টারি পাশ করে কলকাতা উচ্চ আদালতে যোগদান করেন ১৮৭৩ সালে। তার দাদা মনমোহন ঘোষও ছিলেন খ্যাতনামা ব্যারিস্টার ও রাজনীতিবিদ।
১৯০৩ সালের মাদ্রাজ অধিবেশনে লালমোহন ঘোষ ভারতীয় জাতীয় কংগ্রেস দলের সভাপতি নির্বাচিত হন। তার রাজনৈতিক চিন্তাভাবনা ছিল ভিক্টোরীয় আমলের গনতান্ত্রিক মানবতাবাদী ধরনের। পাশ্চাত্য সংস্কৃতি ও শিক্ষার পক্ষে মতদান করেন তিনি। ভারতীয়দের পাশ্চাত্য রীতিতে বাধ্যতামূলক প্রাথমিক শিক্ষাদানের দাবী তোলেন কংগ্রেস অধিবেশনে। তিনিই প্রথম উদারপন্থী ভারতীয় যিনি হাউস অফ কমন্সের নির্বাচনে প্রতিদ্বন্দ্বিতা করেন। সাহেবি ধারায় শিক্ষা, আইন ও ন্যায়ের ধারনায় ভারতবাসীকে শিক্ষিত করা, গণতান্ত্রিক চেতনা, শিল্প ও কাজের অধিকারের পক্ষে জোরালো সওয়াল করেন তিনি। বিশ্ববিদ্যালয় বিল, অফিসিয়াল সিক্রেট বিল মাদ্রাজ মিউনিসিপ্যালিটি বিল ইত্যাদির প্রতিবাদ করেন ওবভারতীয় ব্যবসা বাণিজ্যের ওপর ব্রিটিশ শোষননীতির ফলে দেশী শিল্পের সর্বনাশের কথা স্মরণ করিয়ে দেন। ২০ ডিসেম্বর, ১৮৯২ খ্রিষ্টাব্দে কলকাতার টাউন হলে তার প্রদত্ত বক্তৃতার ফলে ১৮৯৩ সালে ভারতীয় বিচারব্যবস্থায় জুরি প্রথার পূনপ্রবর্তন হয়।
১৮ অক্টোবর, ১৯০৯ সালে কলকাতায় লালমোহন ঘোষের মৃত্যু হয়।
সোনাহাট সেতু

সোনাহাট সেতু বাংলাদেশের কুড়িগ্রাম জেলার ভুরুঙ্গামারী উপজেলা সদর থেকে ৬ কিঃ মিঃ পূর্ব দিকে পাইকেরছড়া ইউনিয়নে দুধকুমার নদীর উপর অবস্থিত একটি সেতু। স্থানীয়ভাবে এটি পাটেশ্বরী সেতু নামে পরিচিত। এটি রেল সেতু হিসেবে তৈরি করা হলেও বর্তমানে সড়ক সেতু হিসেবে ব্যবহৃত হচ্ছে।
১৮৮৭ সালে ইংরেজ সরকার তাদের সৈন্য ও রসদ চলাচলের জন্য লালমনিরহাট থেকে ভুরুঙ্গামারী হয়ে ভারতের মনিপুররাজ্যে যাবার জন্য গোয়াহাটি পর্যন্ত রেলপথ স্থাপন করে। তারই অংশ হিসাবে সোনাহাট রেলওয়ে সেতু তৈরী করা হয়। ১৯৭১ সালের মুক্তিযুদ্ধের সময় মুক্তিযোদ্ধারা পাকিস্তান বাহিনীর যোগাযোগ বিচ্ছিন্ন করতে এই সেতুর একটি অংশ গুড়িয়ে দেয়। পরবর্তীকালে তা এরশাদ সরকারের সময় সেতুটিকে মেরামত করা হয়।
সেতু দীর্ঘ।